Դասընթացի նկարագրություն։ Այցելուակենտրոն հոգեթերապիան Կ․Ռոջերսի կողմից առաջարկված մոտեցում է և հանդիսանում է հոգեթերապևտիկ հիմնական ուղղություններից մեկը։ Ռոջերսյան մոտեցման համաձայն յուրաքանչյուր մարդ եզակի է, արարող, զարգացող, ունի հարուստ ներուժ, գտնվում է մշտական աճի և ինքնակատարելագործման գործընթացում։ Որոշակի հանգամանքներից ելնելով /դաստիարակություն, շրջապատի ոչ ճիշտ մոտեցումներ և այլ/՝ մարդը կորցնում է իր իրական ես-ի նկարագիրը, կորցնում է հավասարակշռությունը և կապն ինքն իր հետ։ Համապատասխան պայմանների առկայության դեպքում հնարավոր է վերականգնել այցելուի կոնգրուենտությունը, բարձրացնել ինքնաճանաչման մակարդակը, բացահայտել թաքնված և օգտակար ներուժը, որը թույլ կտա այցելուին արդյունավետ կյանք վարել։